Seun van 7 het kliere op dikderm | Health24
Posted by: Elmarie | 2012/05/15
Seun van 7 het kliere op dikderm
My seuntjie is tans 7 en was laas week in die hospitaal opgeneem waar die neruloog bloed getrek het en ook ''n kleurstof in sy blaas gespuit het. Daar is ook klomp sonars en plate geneem, maar hy kon niks vind nie. Met dit tot gevolg het hy my verwys na die pediater. Sy het weer sonars laat doen waar hul toe ontdek dat daar kliere in sy dikderm is wat die pyn kan veroorsaak. Met die het hy ''n enema ontvang. Die volgende oggend is hy weer vir ''n sonar en plate. Hul sê toe vir my hy sal moet ''n kolonoskopie ontvang. Dit was vreeslik dramaties want dit was nie onder narkose gedoen nie. Na die vloë istof ingespuit is moes hy weer plate neem die derm was vreeslik verstop. Hy was toe badkamer toe en daar het wel vreeslik baie gemors uitgekom. Hul het toe weer plate geneem en die derm het beter gelyk, maar nog nie skoon. Hy is toe kortizoon gegee wat glo help dat die kliere sal verklein. Ek is baie bekommerd oor die kliere. Is dit normaal of moet ek gaan vir ''n 2de opinie by ''n Chirurg. Ek wil hom nie weer in sulke pyn sien nie, maar bid net dat hy nie weer deur sulke hel hoef te gaan nie. Dr. se kennis en insette sal ek vreeslik waardeer.
Ek is nie seker wat die vergrote kliere om die derm kon veroorsaak nie. 'n Virale infeksie is 'n algemene oorsaak van vergroting van die kliere om die derm. Dit kan baie pynlik wees. Die kortisoon behandeling, sal beslis help om die vergrote kliere te normaliseer. Indien sy toestand nie verbeter nie, kan jy 'n tweede opinie by 'n algemene sjirurg kry.